สวัสดีคะคุณ ขอรบกวนสอบถามคะ ได้คลำเจอเม็ดบริเวณใต้คางเหนือลูกกระเดือก กดเจ็บ เป็นมา1วัน เวลากลืนไม่เจ็บ ทานอาหารได้ปกติ เวลาเงยคอ จะตึงเจ็บ อาการแบบนี้บ่งบอกถึงโรคอะไรได้บ้างคะ และมีวิธีดูแลเบื้องต้นได้อย่างไรบ้างคะ ควรทานอาหารประเภทไหนคะ ขอบคะ
สวัสดีค่ะอาการคลำได้เม็ดบริเวณใต้คาง กดไม่เจ็บ กินอาหารได้ปกติดังกล่าวมานั้น อาจจะเป็นก้อนจากต่อมน้ำเหลืองที่โตจากการอักเสบหรือติดเชื้อของบริเวณรอบๆ เช่นในหู ตา คอ จมูก ปาก ฟัน สาเหตุอื่นๆเช่นเป็นต่อมน้ำเหลืองอักเสบเอง หรือเป็นเนื้องอกหรือมะเร็งต่อมน้ำเหลืองแต่กรณีนี้มักจะโตหลายๆก้อน คลำได้ชัดเจนเป็นแผงๆ ไม่ค่อยมาด้วยก้อนเดียวเล็กๆดังกล่าวมา หรือเป็นก้อนจากเนื้องอกในชั้นไขมันหรือชั้นใต้ผิวหนัง เป็นก้อนจากต่อมน้ำลายที่ฉีกขาด เป็นต้นเบื้องต้นไม่ไปบีบหรือกดบริเวณก้อนบ่อยๆ ยังไม่เอายาอะไรไปทาเอง รับประทานอาหารสุกสะอาด ถ้ามีการติดเชื้อที่บริเวณรอบๆ ให้รีบไปพบแพทย์เพื่อรักษาให้หายขาดควรไปพบแพทย์ถ้าก้อนดังกล่าวโตเร็ว กดเจ็บ หรือลุกลามเป็นหลายๆก้อนในบริเวณเดียวกันหรือบริเวณใกล้เคียง หรือคลำก้อนได้ที่อื่นเช่นขาหนีบ ใต้รักแร้ร่วมด้วย